b'\n_START_ARTICLE_\nSpodnja votla vena\n_START_PARAGRAPH_\nSpodnja votla vena (latinsko vena cava inferior), tudi velika spodnja dovodnica, je velika vena, ki nosi deoksigenirano kri iz spodnega in srednjega dela telesa v desni preddvor srca. Stene so rigidne in ima zaklopke, ki prepre\xc4\x8dujejo retrogradni tok krvi. Navadno nastane z zdru\xc5\xbeitvijo desne in leve skupne \xc4\x8drevni\xc4\x8dne vene (venae iliace communis) na vi\xc5\xa1ini petega ledvenega vretenca._NEWLINE_Izmed obeh votlih ven je spodnja votla vena ni\xc5\xbeja. Votli veni sta dve veliki \xc5\xbeili, ki prena\xc5\xa1ata deoksigenirano kri iz telesa v srce: spodnja votla vena prina\xc5\xa1a kri iz spodnje polovice telesa, medtem ko zgornja votla vena (latinsko vena cava superior) iz zgornje polovice.\xc2\xa0_NEWLINE_Je velika retroperitoneala vena, ki le\xc5\xbei posteriorno za abdnominalno votlino in te\xc4\x8de desno od hrbtenice. V desni preddvor vstopa na spodnji desni zadaj\xc5\xa1nji strani srca. _NEWLINE_Ime izhaja iz latin\xc5\xa1\xc4\x8dine: vena \xe2\x80\x93\xc5\xbeila, cavus \xe2\x80\x93 prazen.\n_START_SECTION_\nStruktura\n_START_PARAGRAPH_\nSpodnja votla vena nastane z zdru\xc5\xbeitvijo leve in desne skupne \xc4\x8drevni\xc4\x8dne vene na vi\xc5\xa1ini vretenca L5 in prina\xc5\xa1a zbrano kri v desni preddvor srca. Pridru\xc5\xbeita se ji tudi vena azygos (ki te\xc4\x8de po desni strani hrbtenice) in venozni plete\xc5\xbe hrbtenja\xc4\x8de._NEWLINE_Diafragmo prehaja skozi foramen venae cavae na vi\xc5\xa1ini vretenca T8.\n_START_SECTION_\nRazvoj\n_START_PARAGRAPH_\nV zarodku sta spodnja votla vena in desni preddvor srca lo\xc4\x8dena z zaklopko spodnje votle vene, znano tudi kot Evstahijeva zaklopka. Pri odrastlih je ta zaklopka zakrni ali pa ostane majhna duplikatura endokardija.\n_START_SECTION_\nVariabilnost\n_START_PARAGRAPH_\nSpodnja votla vena redko varira v velikosti in polo\xc5\xbeaju. V transpoziciji velikih \xc5\xbeil lahko le\xc5\xbei levo od hrbtenice. Lahko jo nadome\xc5\xa1\xc4\x8data tudi dve \xc5\xbeili, ki potekata pod nivojem ledvi\xc4\x8dnih.\n_START_SECTION_\nFunkcija\n_START_PARAGRAPH_\nSpodnja votla vena je vena, ki prena\xc5\xa1a deoksigenirano kri iz spodnje polovice telesa v desni preddvor srca._NEWLINE_Analogna \xc5\xbeila, ki prena\xc5\xa1a kri iz zgornje polovice telesa, je zgornja votla vena.\n_START_SECTION_\nKlini\xc4\x8dni pomen\n_START_PARAGRAPH_\nZdravstvene te\xc5\xbeave povezane s spodnjo votlo veno so ponavadi povezane s stiski \xc5\xbeile (rupture so redke zaradi nizkega intraluminalnega pritiska). Tipi\xc4\x8dni vzroki zunanjih pritiskov so pove\xc4\x8dana aorta (abdominalna aortna anevrizma), nose\xc4\x8dnost (aortokavalni kompresijski sindrom) in abdominalna maligna obolenja, kot so rak debelega \xc4\x8drevesja, rak ledvi\xc4\x8dnih celic ter rak jaj\xc4\x8dnikov.\xc2\xa0_NEWLINE_Zapora spodnje votle vene je redka in se jo obravnava kot\xc2\xa0 za \xc5\xbeivljenje ogro\xc5\xbeujo\xc4\x8de stanje. Povezujemo jo z globoko vensko trombozo, IVC filtri, presaditvijo jeter in kirur\xc5\xa1kimi postopki kot je vstavitev katetra v femoralno veno.\xc2\xa0_NEWLINE_Po\xc5\xa1kodbe spodnje votle vene so obi\xc4\x8dajno usodne zaradi prekomerne krvavitve.'